De eldste kruttlapp-typene var i form av små perler av knallstoff mellom to lag papir. Den første bruken av slike var i Sharps rifle, en baklader med perkusjonslås, der kruttlappene fungerte som tennhette. Senere har slike i all hovedsak blitt brukt til kruttlappistoler. En mer moderne utforming er i form av små plastikopper med knallstoffet i bunnen, tilsvarende en tennhette. Disse kommer både som enkle hetter, bånd og montert i ringer for lekevåpen med revolvermekanisme.